alexandrainst/scandi-wiki huggingface dataset:
Kjersti Buaas

Kjersti Østgaard Buaas () er ein norsk snøbrettkøyrar frå Trondheim. Ho tok bronsemedalje i halfpipe i Vinter-OL 2006 i Torino. Under Vinter-OL 2002 i Salt Lake City kom Buaas på fjerdeplass.

Bakgrunnsstoff 
 Snøbrettforbundet
 Roxy snøbrett  (engelsk)
 Kjersti Buaas  – Olympisk statistikk hos sports-reference.com

Norske snøbrettkøyrarar
Olympiske bronsemedaljevinnarar for Noreg
Norske deltakarar under vinter-OL 2002
Snøbrettkøyrarar under vinter-OL 2002
Medaljevinnarar under vinter-OL 2006
Norske deltakarar under vinter-OL 2006
Snøbrettkøyrarar under vinter-OL 2006
Norske deltakarar under vinter-OL 2010
Snøbrettkøyrarar under vinter-OL 2010
Norske deltakarar under vinter-OL 2014
Snøbrettkøyrarar under vinter-OL 2014
Folk frå Trondheim
Hinduhøgtider

Talet på hinduhøgtider er stort og ukjend. Det finst små høgtider som blir feira i ein enkelt landsby og store høgtider som blir markerte i heile den hinduiske verda. Dei gamle og sprikande tradisjonane bak hinduismen kan vera ein grunn; ein annan at hindukalenderen ikkje har kviledagar slik den jødiske, kristne og muslimske har. Dei mange høgtidene blir ein annan måte å skapa avbrekk i kvardagen på for hinduane.

Dei fleste større høgtidene finn stad mellom august og desember. Nokre høgtider blir ikkje feira kvart år, men sjeldnare, til dømes kvart tolvte år (Kumbh mela).

Årsaker 

Høgtidene kan markera mytologiske eller daglegdagse hendingar, ofte begge delar. Dei kan til dømes minnast korleis ein asura (demon) blei overvunnen, eller vera ei årleg markering av innhaustinga. Årsgangen blir markert med nyttårsfeiringar og mindre festar til visse tider, til dømes ved nymåne, fullmåne, eller ganske enkelt byrjinga av ein ny månad.

Viktige livshendingar, som bryllaup, svangerskap, fødslar og overgangsrituale er private høgtider som blir grundig feira innan ein familie eller eit landsbyfellesskap.

Feiring 

Den religiøse markeringa av ei høgtid inneber som regel ein større eller mindre podja. Denne kan føregå heime ved eit husalter eller i større stil i eit tempel. Tenning av lys og utdeling av signande vatn, mat, blomar eller fargestoff er gjerne del av dette begge stader. Opptog høyrer med til mange høgtider.

Før feiringa tek til vil ein vaska seg og ofte ta på nye klede. God mat og musikk kan òg vera viktige delar av ei høgtideleg markering.

Oversyn 
Dette er nokre hinduhøgtider, grovsorterte etter tidspunkt. Dei viktigaste har oransje bakgrunn.

Bakgrunnsstoff 
 Hindu Holidays 2013
 Hindu Festivals Calendar 2013

Høgtider
Høgtider
Lauvmeis

Lauvmeis eller hampemeis (Poecile palustris, tidlegare Parus palustris) er ein fugleart i meisefamilien. Ho er ein av dei mest vanlege fuglane å sjå på fuglebretta. Lauvmeisa liknar mykje på granmeisa, men dei har ulik song og ein kan sjå skilnader på utsjånaden òg. 

Lauvmeisa er utbreidd i to store åtskilde utbreiingsområde, på kvar si side (vest og aust) av Eurasia. Det vestre området omfattar det meste av Europa og område austover til det sentrale Ural i Russland, medan den austlege utbreiinga omfattar dei austre sentrale delane av Sentral- og Aust-Asia. Den vestlege populasjonen finst over store deler av Europa, så langt nord som til midtre Skandinavia og aust til Tyrkia, Georgia og i Russland til området vest for Ural. Den austlege fins frå Altai austover gjennom nordre Mongolia, Tibet og nordaustre Kina til Sakhalin og Japan, og sørover frå nordaustre Kina til Korea.

Lauvmeisa er ein standfugl som likar seg i lauv og blandingskog, og i parkar og hagar. I Noreg er ho vanleg i lågare lende nord til Trøndelag. Fuglen hekkar meir spreidd i Nordland.

Ho er på storleik med ei blåmeis, det vil seie 11-12 cm, og ho veg ikkje meir enn 11 gram.

Lauvmeiser opptrer oftast parvis. Lauvmeisa et for det meste ugrasfrø, insekt, edderkoppar og tistelfrø. Ofte samlar ho frø som ho gøymer og har til vintermat. Kring april-juni legg hoa 7-9 kvite, raudflekkete egg. Meisene startar ikkje ruginga før alle egga er lagde. Hoa rugar i 12-14 dagar og ungane forlet reiret etter 16-21 dagar. 

Reiret til lauvmeisa er bygt av mose, hår og ull og ligg som regel i naturlege holrom i tre eller i fugleholkar.

Bakgrunnsstoff

meisefamilien
fuglar i Noreg
Óscar Arias Sánchez

Óscar Rafael de Jesús Arias Sánchez () er ein kostarikansk politikar som representerer Partido Liberación Nacional (PLN). Han var president i Costa Rica frå 1986 til 1990, og vart i 2006 attvald til denne stillinga, som han hadde fram til 2010. I 1987 fekk han Nobels fredspris for innsatsen sin for å få slutt på borgarkrigane som herja i fleire land i Sentral-Amerika på den tida.

Kostarikanske presidentar
Kostarikanske nobelprisvinnarar
Vinnarar av Nobels fredspris
Albrecht Dürer

Albrecht Dürer () var ein tysk målar, teiknar og grafikar frå Nürnberg. Han vert rekna som den fremste biletkunstnaren i det tyske rike under reformasjonen.

Bakgrunnsstoff 

 Albrecht Dürer - Alte Pinakothek München 
 Albrecht Dürer - Dürers Melancholie mit den Augen eines Russen
 Omfattende galleri
 Art Gallery - Albrecht Dürer

Galleri

Bakgrunnsstoff

Tyske målarar
Folk frå Nürnberg
Renessansekunstnarar
Fredrik Austbø

Fredrik Berggraf Austbø () er ein norsk snøbrett- og skateboardkøyrar frå Tasta i Stavanger. Han deltok under Vinter-OL 2006 i Torino, og vart som syttenåring den yngste norske utøvaren i ei individuell idrettsgrein sidan Sonja Henie. Han var teken ut til å vere med på grunnlag av sterke resultat i verdscupen.

Austbø tok til å stå på snøbrett då han var ti, og viste seg raskt å ha talent både for dette og for skating. Han har sidan markert seg i fleire tevlingar og kåringar, mellom anna er han blitt norgesmeister fleire gonger (både i streetpark og bowl), var «Skater of the year» i Europa i 2004, og kom to gonger på fjerdeplass under verdscupen i Sveits i 2006.

I OL i Torino i 2006 deltok han i halfpipe. Men veka før hadde korsbandet i det høgre kneet hans vorte øydelagt, så han hadde store smerter under konkurransen. Vinteren 2008 rauk også korsbandet i det venstre kneet, og han vart operert i april det året. Det neste store målet for Austbø er OL i Vancouver i 2010.

Fredrik Austbø har gått på Norges Toppidrettgymnas på Geilo. Han har vore profesjonell snøbrettkøyrar sidan 2004 og er sponsa av Libtech, Etnies, 32, Quiksilver og Turf.

Kjelder

Litteratur 
 Knut Olav Åmås [red.]: «Austbø, Fredrik» i Hvem er hvem? (Aschehoug, 2008)

Nettstader 
 «Fredrik Austbø klar for OL » av Håkon Fossmark og NTB i Stavanger Aftenblad (25.01.2006)
 «Austbø på tv-skjermen » av Erik Damsgaard på friflyt.no (25.02.2005)

Utdaterte lenkjer 
 groms.tv 
 parkguide.no 


Norske snøbrettkøyrarar
Norske rullebrettkøyrarar
Norske deltakarar under vinter-OL 2006
Snøbrettkøyrarar under vinter-OL 2006
Norske deltakarar under vinter-OL 2010
Snøbrettkøyrarar under vinter-OL 2010
Folk frå Stavanger
24SevenOffice

24SevenOffice er eit norsk IT-firma med hovudkontor i Skien og kontor i Oslo, Stockholm og London.

Firmahistorie 
24SevenOffice vart starta i 1996 i Porsgrunn av Stian Rustad. Selskapet heitte tidlegare kontorplassen.no men skifta i februar 2005 namn til 24SevenOffice.

I februar 2005 kjøpte selskapet den svenske konkurrenten Start & Run. Dette gjorde at 24SevenOffice fekk 400 nye kundar.

I august 2005 hadde selskapet ein emisjon som gav 15 millionar kroner til selskapet. Selskapet vart lista på OTC-marknaden som ein unotert aksje 5. oktober 2005. Tickeren er 24SO og 11. oktober same år vart aksjen handla til 11,50 kr, noko som verdsette selskapet til 67 millionar kroner.

I desember 2005 gjekk selskapet inn i ei partnaravtale med Active24.

I januar 2006 vart selskapet hovudsponsor til Petter Solberg, tidlegare verdsmeister i WRC, i ein sponsoravtale verdt 5 millionar norske kroner.

Produkt 
24SevenOffice er eit web-basert ERP-system for små og mellomstore føretak. Systemet inkluderer modular for CRM, rekneskap, fakturering, e-post, fil-/dokumenthandsaming og prosjektstyring.

Systemet er web-basert og nyttar HTML, JavaScript, CSS, XML og XMLHttpRequest for å oppnå eit raskt brukargrensenitt. Teknikken som vert nytta vert ofte omtala som Ajax.

24SevenOffice har vunne fleire prisar, inkludert «Seal of Excellence» på CeBIT og «Årets Produkt 2005» i Kapital.

Konkurrentar 
Den einaste to direkte konkurrentane er amerikanske NetSuite og norske Office123, som òg tilbyr eit liknande web-basert system. Andre web-baserte konkurrentar inkluderer Salesforce.com, SugarCRM og QuickBooks Online.

Tradisjonelle konkurrentar i Noreg er Mamut, Visma, SuperOffice og HansaWorld.

Modular 
 Fakturering
 Rekneskap
 Salsstøttesystem (CRM)
 Fil-/dokumenthandsamar
 E-post
 Prosjektstyring
 Kalender
 Publisering
 Netthandel

Bakgrunnsstoff
 24SevenOffice si vevside
 Test av 24SevenOffice i PCWorld

Norske programvareprodusentar
Skipingar i 1996
Rufiyah

Rufiyah eller rufiyaa er mynteininga på Maldivane. Ein rufiyah er lik 100 laari. Valutakoden til rufiyah er MVR.

Namnet rufiyah heng saman med rupi (indisk mynteining) og kjem frå eit ord som har primærtydinga ‘sølv’. I Skandinavia har vi ein parallell til ordet i romani rubb (‘sølv’).

Valuta
Maldivane
Moldavia

Moldavia (offisielt Moldova) er ein historisk region og eit tidlegare fyrstedøme i Aust-Europa, som ligg mellom Aust-Karpatane og elva Dnestr. Han var i starten ein sjølvstendig og seinare autonom stat som eksisterte frå 1300-talet til 1859, då han vart slått saman med Valakia, og danna grunnlaget for den moderne staten Romania. Staten inkluderte i periodar områda Bessarabia (med Budjak) og heile Bukovina. Den vestlege delen av Moldavia er i dag ein del av Romania, medan den austlege delen høyrer til den sjølvstendige staten Moldova, og den nordlege og søraustlege delen av regionen høyrer til Ukraina.

Kjelder 

 Denne artikkelen bygger på «Moldavia» frå , den 7. juli 2008.
Georgi Părvanov

Georgi Sedeftsjov Părvanov () er ein bulgarsk politikar som vart presidenten i Bulgaria den 22. januar 2002. Părvanov har vore medlem i Bălgarska Socialističeska Partija (det bulgarske sosialistpartiet) sidan 1981. Han har eksamen i historie frå universitetet i Sofia.

I høve med ei statsvitjing i 2006 vart Părvanov tildelt storkrossen av St. Olavs Orden.

Bakgrunnsstoff 
 Den offisielle heimesida til presidenten i Bulgaria 

Bulgarske politikarar
Bulgarske presidentar
St. Olavs Orden
Vårt land, vårt land, vårt fosterland

Vårt land (finsk Maamme) er Finlands uoffisielle nasjonalsong. Songen vart skriven av Johan Ludvig Runeberg som del av Fänrik Ståls sägner og tonesett av Fredrik Pacius, og han vart framført for første gong 13. mai 1848 i Helsingfors. Også Estlands nasjonalsong (Mu isamaa, mu õnn ja rõõm bruker same melodi, men utan repetisjonen for dei siste fire linene. Teksten vart omsett til finsk av Paavo Cajander i 1889. Vårt land har 11 vers, men vanlegvis er det berre første og siste verset som blir sunge.

Teksten til Vårt land

Vårt land

Vårt land, vårt land, vårt fosterland, 
Ljud högt, o dyra ord! 
Ej lyfts en höjd mot himlens rand, 
Ej sänks en dal, ej sköljs en strand, 
Mer älskad än vår bygd i nord, 
Än våra fäders jord.

Vårt land är fattigt, skall så bli 
För den, som guld begär, 
En främling far oss stolt förbi; 
Men detta landet älska vi, 
För oss med moar, fjäll och skär 
Ett guldland dock det är.

Vi älska våra strömmars brus 
Och våra bäckars språng, 
Den mörka skogens dystra sus, 
Vår stjärnenatt, vårt sommarljus, 
Allt, allt, vad här som syn, som sång 
Vårt hjärta rört en gång.

Här striddes våra fäders strid 
Med tanke, svärd och plog, 
Här, här, i klar som mulen tid, 
Med lycka hård, med lycka blid, 
Det finska folkets hjärta slog, 
Här bars, vad det fördrog.

Vem täljde väl de striders tal, 
Som detta folk bestod, 
Då kriget röt från dal till dal, 
Då frosten kom med hungerns kval, 
Vem mätte allt dess spillda blod 
Och allt dess tålamod?

Och det var här, det blodet flöt, 
Ja, här för oss det var, 
Och det var här, sin fröjd det njöt, 
Och det var här, sin suck det göt, 
Det folk, som våra bördor bar 
Långt före våra dar.

Här är oss ljuvt, här är oss gott, 
Här är oss allt beskärt; 
Hur ödet kastar än vår lott, 
Ett land, ett fosterland vi fått, 
Vad finns på jorden mera värt 
Att hållas dyrt och kärt?

Och här och här är detta land, 
Vårt öga ser det här; 
Vi kunna sträcka ut vår hand 
Och visa glatt på sjö och strand 
Och säga: se det landet där, 
Vårt fosterland det är!

Och fördes vi att bo i glans 
Bland guldmoln i det blå, 
Och blev vårt liv en stjärnedans, 
Där tår ej göts, där suck ej fanns, 
Till detta arma land ändå 
Vår längtan skulle stå.

O land, du tusen sjöars land, 
Där sång och trohet byggt, 
Där livets hav oss gett en strand, 
Vår forntids land, vår framtids land, 
Var för din fattigdom ej skyggt, 
Var fritt, var glatt, var tryggt!

Din blomning, sluten än i knopp, 
Skall mogna ur sitt tvång; 
Se, ur vår kärlek skall gå opp 
Ditt ljus, din glans, din fröjd, ditt hopp, 
Och högre klinga skall en gång 
Vår fosterländska sång.

Bakgrunnsstoff 
 Teksten til Maamme i Wikisource
 Finlands nasjonalsong  - bakgrunn og RealAudio-versjon

Finsk musikk
Nasjonalsongar
Finland
Vårt Land

Sjå «Vårt land, vårt land, vårt fosterland» for den finske nasjonalsongen.

Vårt Land er ei kristen dagsavis som kjem ut i Oslo. Eigar og utgjevar er Mentor Medier.

Nettoopplaget var 28 900 i 2003. Vårt Land mottok vel 41 millionar norske kroner i pressestøtte i 2016.

Noverande sjefredaktør er Helge Simonnes. Mediehuset Vårt Land overtok i 1989 Programbladet frå NRK.

Historie 
Vårt land vart etablert i 1945 av blant andre forfattaren Ronald Fangen.

Redaktørar

(ufullstendig liste)
Bjarne Høye (1945-1967)
Håkon Fredrik Breen (1969-1973)
Thor Bjarne Bore og Gisle Hollekim (1974 - 1983)
Hans Erik Matre og Gisle Hollekim (1983 - 1985)
Hans Erik Matre og Helge Kjøllesdal (1985 - 1989)
Åge Petter Christiansen og Helge Kjøllesdal (1989-1990)
Åge Petter Christiansen og Erling Rimehaug (konst.) (1990-1991)
Helge Simonnes og Helge Kjøllesdal (konst.) (1991-)
Helge Simonnes og Jon Magne Lund
Helge Simonnes (-2016)
Åshild Mathisen (2016-)

Opplagstal
Netto opplagstal frå Mediebedriftenes Landsforening:

Kjelder

Bakgrunnsstoff
 Vl.no (vartland.no)
 Medieregisteret.no: Vårt Land  (Medietilsynet)

Norske riksdekkjande aviser
Aviser i Oslo
Norske aviser etter namn
Skipingar i 1945
Nationen

Nationen er ei landsdekkande avis med daglege utgjevingar som omtalar seg som «distriktenes næringsavis».

Hovudkontoret til Nationen ligg på Grønland på austkanten i Oslo. Avisa har avdelingskontor i Trondheim i tillegg til medarbeidarar og frilansarar over store delar av landet.

Nationen er ei fri og uavhengig dagsavis med uttalt formål å ta vare på «bygdefolkets og distriktas økonomiske, sosiale og kulturelle interesser». Prioriterte stoffområde for avisa er næringsliv, landbruk, politikk, samferdsel og EU. Avisa hadde fram til 1980-talet ei tilknytning til Senterpartiet, men har etter den tid vore politisk uavhengig. 

Nettavisa til Nationen, www.nationen.no, har over 350.000 unike brukarar i månaden. Papiravisa til Nationen er den 11. mest leste i Noreg og Nationen er ei av svært få aviser som reelt sett er riksdekkande i form av å ha abonnentar i omtrent alle kommunar i heile landet.

Sjefredaktør er Irene Halvorsen. Ho har vore sjefredaktør sidan 2016.

Mediehuset AS Nationen er 100 % eigd av Tun Media. Dei største eigarane i Tun Media er Amedia (66,9%), Norges Bondelag (24,8%) og AS Nord Trøndelag (8%) etter at Tine, Nortura, Felleskjøpet Agri og Landkreditt selde seg ut i 2021.

Historie 
Nationen vart grunnlagd i 1918.

Opplagstal 
Netto opplagstal frå Mediebedriftenes Landsforening:

Kjelder

Bakgrunnsstoff 
 
 Nationen  ved Medieregisteret.no

Norske aviser etter namn
Aviser i Oslo
Skipingar i 1918
Norske riksdekkjande aviser
Abugida

Ein abugida er eit skrivesystem bygd opp av teikn som står for ein konsonant med ein innebygd vokallyd. Ein abugida kan til dømes ha ein «ka» i staden for k. Desse teikna kan så omformast til å ha andre vokalar eller til ikkje å ha vokalar ved hjelp av diakritiske teikn.

Namnet abugida er på same måte som alfabet avleia av dei første teikna i eit skriftsystem, i dette tilfellet geez-skrift.

Døme på abugidasysstem 
 Devanagari brukt til å skriva mellom anna hindi, marathi, nepali og sanskrit
 Gurmukhi, brukt til å skriva panjabi
 Fidel, brukt til å skriva mellom anna geez, amharisk og tigrinja.

Skriftsystem
Frankarar

Frankarar er ei nemning på fleire germanske stammar som til dømes sugambrarar, saliarar og ripuariarar. 

Dei kom frå eit område kring Rhinen i starten av vår tidsrekning og utvida landområdet sitt i kring tusen år, framfor alt under dei merovingiske og karolingiske kongeættene, maktområdet sitt til det omfatta store delar av Europa. 

Namnet «frankar» har gjeve Frankrike det norske namnet sitt og tydde 'fri' på frankisk, men denne fridomen omfatta ikkje dei kvinnene og slavane som dei frie frankarane førte med seg. Som nemning på folkegruppa inneber ordet truleg «ikkje underlagt andre» (til dømes romarane). Ordet Frank har overlevd som mannsnamn og kongenamn, og på engelsk er ordet synonymt med 'likefram' eller 'ærleg'. Ordet har soleis fleire tydingar. Den næraste ætlingen av det frankiske språket er rekna å vera nederlandsk i dag.

Namnet kan også skrive seg frå eit slag breidblada kastespjut, eller kanskje frå ei stridøks som var typisk for frankiske krigarar, som var kalla fransisca. Den største kongen deira heitte Joar.

Frankarane skilde seg frå andre germanarar på to viktige område. 
 Dei slapp aldri kontakten med det opphavlege området sitt, men breidde seg ut snarare enn å vandre til nye område. 
 Dei vart katolikkar i motsetnad til dei fleste andre germanske stammane, som var tilhengjarar av den arianske kristendommen. I Roma og i den katolske kyrkja brukte ein å kalle Frankrike for «Roms eldste søster».

Kjelder 
Denne artikkelen bygger på «Franker» frå ,  den 10. februar 2006.

Bakgrunnsstoff 

 
Tysk historie
Fransk historie
Seinantikken
Tidleg mellomalder
Germanske folk
Folk i antikken
Vebjørn Selbekk

Vebjørn Selbekk () er ein norsk journalist og redaktør i den norske avisa Dagen. Selbekk har også gitt ut fleire bøker. 

Tidlegare sat Selbekk som redaktør i avisa Magazinet, som gjekk saman med Dagen i 2007.
I januar og februar 2006 vart Selbekk og Magazinet utsett for protestar etter å ha sett på prent karikaturteikningar av profeten Muhammed. Mellom anna mottok han trugsmål om å verta drepen.

I 2015 fekk Selbekk Fritt Ords honnør saman med Flemming Rose.

Bibliografi 
 2001 - Jødehat på norsk. ISBN 82-7341-936-3
 2006 - Truet av islamister, om begivenhetene rundt trykkingen av Muhammed-karikaturene. ISBN 82-476-0332-2
 2007 - T.B. Barratt – forfulgt og etterfulgt. ISBN 978-82-302-0422-1
 2013 - Korset & davidsstjernen : Norge, jødene og Israel - fra 1814 til i dag ISBN 9788247604298 
 2016 - Fryktens makt ISBN 9788203295812

Kjelder

Bakgrunnsstoff 

 Selbekk beklager dypt www.nrk.no
 Har mottatt 20 drapstrusler www.vg.no

Norske journalistar
Norske sakprosaforfattarar
Norske redaktørar
Mottakarar av Fritt Ords honnør
Folk frå Meråker
Andre mosebok

Andre mosebok er ei av dei fem mosebøkene i den jødiske Bibelen, Det gamle testamentet. Boka blir også kalla Exodus, då ho handlar om hebrearame si utferd frå Egypt under leiinga til Moses.

Innan jødedommen har boka namn etter dei innleiande orda Ve-eleh shemoth ('og dette er namna'), ofte forkorta til «shemoth» (שמות). 

Mosebok2
Tanákh
Mosebok2
Fjerde mosebok

Fjerde mosebok er ei av dei fem mosebøkene i den jødiske Bibelen, Det gamle testamentet. På fagspråket latin blir ho kalla numeri (tala) og på hebraisk ba-midbar במדבר, (i ørkenen). Boka inneheld ei oppteljing av dei israelske stammene og fortel om ferda frå Sinai til Moab, og klagane til folket på vegen.

Mosebok4
Tanákh
Mosebok4
Kiwifrukt

Kiviar er namnet på nasjonalfuglen åt New Zealand.

Kiwi eller kiwifrukt (før kalla kinesiske stikkelsbær) er ei frukt som veks i tempererte klima. Den vanlegaste typen kiwifrukt er Actinidia deliciosa, som er stor som eit hønseegg og har eit hårete, beigebrunt skal som til vanleg ikkje vert ete. Inni er det grønt fruktkjøt med små, svarte frø. 

Actinidia deliciosa har opphav i det søraustlege Kina, og Actinidia chinensis er særs vanleg i låglandet i denne regionen. Andre artar har på naturleg vis spreidd seg nord til Sibir og aust til Japan. 

I 1906 vart kiwifrø tekne til New Zealand av Isabel Fraser, rektor på jenteskulen Wanganui Girls' College, som hadde vitja misjonsskular i Kina. I 1910 vart dei fyrste kiwifruktene hausta, og fekk det engelske namnet Chinese gooseberry (kinesiske stikkelsbær). 

Namnet «kiwi» vart teke i bruk av det nyzealandske eksporthuset Turners and Growers i 1959, men utan at det vart registrert som eit eksklusivt varemerke. Då namnet vart ålment kjent var det for seint å reservera det for frukt dyrka på New Zealand. Over heile verda er frukta no kjend som kiwi. Det gamle namnet Chinese gooseberry er stundom nytta i Australia.

Kjelder 
 Wikipedia på bokmål
 Engelsk Wikipedia

Kattebuskfamilien
Frukt
Don Rosa

Keno Don Hugo Rosa () er ein amerikansk serieteiknar og -forfattar kjend for sine historier om Donald Duck & Co. Han er av mange vorte nemnd som arvtakaren til Carl Barks.

Don Rosa har alltid vore ein fan av teikneseriar, spesielt av Donald Duck-historiene som er skrivne av Carl Barks, og i 1986 byrja han å skrive sine eigne Disney-historier for forlaget Gladstone. I 1987  vart den fyrste historia hans, The Son of the Sun (Solens sønn på norsk), utgjeven for fyrste gong. Seinare byrja han å skrive for Egmont, noko han framleis gjer.

Bakgrunnsstoff
The D.U.C.K.man – fanside
DUCKhunt
The Life and Times of $crooge McDuck 
Don Rosa i Inducks
 Dox: Life and times of Don Rosa

Disney
Folk frå Kentucky
Teikneserieskaparar frå USA
Óscar Berger

Óscar Berger Perdomo () er ein guatemalansk politikar som vart president i Guatemala den 14. januar 2004.

Berger vart fødd i Guatemala by og er advokat av yrke. Mellom 1991 og 1999 var han borgarmeister i Guatemala by. Han representerer det konservative partiet Gran Alianza Nacional.

Guatemalanske presidentar
Folk frå Guatemala by
Finn Tokvam

Finn Tokvam () er ein norsk journalist, musikar og forfattar frå Flåm. Han er busett i Bergen der han jobbar som journalist og humorist i NRK, mellom anna i programpostane Radio Røynda og P.I.L.S. (Populærmusikk ispedd litt sladder). Han er òg spaltist i Bergens Tidende og vokalist i populærorkesteret Finn Erix.

Tokvam debuterte som forfattar i 2005, saman med kollegaen Halvor Folgerø, med romanen Tyl.

Bøker

I tidsskrift - eit utval
 Lokalhistoriske artiklar Sogn og Fjordane

Kjelder
 Allkunne

Bakgrunnsstoff 
 finntokvam.no
 Allkunne om Finn Tokvam.

Norske forfattarar
Norske journalistar
Folk frå Aurland
NRK-journalistar
Forfattarar frå Aurland
Norske romanforfattarar
Norske sakprosaforfattarar
UWC

UWC (United World Colleges) er eit nettverk av internasjonale vidaregåande internatskolar. Kvar skole samlar elevar frå heile verda, plukka ut hovudsakleg på bakgrunn av akademiske og personlege eigenskapar. Tanken er at gjennom felles utdanning og felles bustad, kan ein skape dialog og forståing mellom ulike kulturar. Skolane nyttar International Baccalaureate-programmet.

Ein av skolane, Red Cross Nordic United World College, ligg i Fjaler i Vest-Noreg. 

Skipingar i 1962
Vidaregåande skular
Grafem

Eit grafem er eit sett av symbol som kan byttast ut med kvarandre i eit skriftsystem. Grafem kan vere t.d. bokstavar, ideogram, talsymbol, skiljeteikn.

I ein fonologisk ortografi står grafema i eit eitt-til-eitt-tilhøve med fonema i det språket. Eit døme på eit slik språk er finsk, som kjem svært nært dette idealet. Eitt og same fonem kan bli representert med mange grafem, som det norske (og finske!) fonemet /ŋ/, som blir skrive <ng>. 

Eit omgrep som delvis overlappar med grafem er glyff. Ein glyff er, som eit grafem, eit abstrakt omgrep som representerer klasser av symbol for å representere språk. Skilnaden er at der grafemar skil seg frå kvarandre på språkleg grunnlag, skil glyffar seg frå kvarandre på typografisk grunnlag.

Lingvistikk
Typografi